**N á v r h**

**Všeobecne záväzné nariadenie**

**č. /2019 o výške príspevku na čiastočnú úhradu nákladov škôl a školských zariadení v zriaďovateľskej pôsobnosti**

 **Obce Lipovec**

|  |  |
| --- | --- |
| Návrh tohto VZN zverejnený na pripomienkovanie v zmysle § 6 ods. 4 zákona č. 369/1990 Zb. o obecnom zriadení v znení neskorších zmien a doplnkov**na úradnej tabuli obce** **na elektronickej úradnej tabuli obce**  | **dňa ...............****dňa ..............** |
| **koniec lehoty na pripomienkovanie** | **dňa ..............** |
| Pripomienky zasielať **písomne na adresu: Obec Lipovec, Hrabiny 290/11, 038 61****elektronicky na adresu: obec @lipovec.sk** |  |
| Vyhodnotenie pripomienok k návrhu VZN uskutočnené  | **dňa ................****neboli vznesené** |
| Návrh VZN zvesený z úradnej tabule obce  z elektronickej úradnej tabule obce | **dňa ...............****dňa ...............** |

|  |  |
| --- | --- |
| **Obecné zastupiteľstvo sa na tomto VZN uznieslo**  | **dňa ...............** |
| **VZN vyhlásené vyvesením na úradnej tabuli obce** **elektronickej úradnej tabuli obce**  | **dňa ................****dňa ................** |
| **VZN zvesené z úradnej tabule obce** **z elektronickej úradnej tabule obce** | **dňa ...............****dňa ..............** |
| **účinné dňom** | **...................** |

VZN č. / 2019

o výške príspevku na čiastočnú úhradu nákladov škôl a školských zariadení v zriaďovateľskej pôsobnosti obce Lipovec

**Obec Lipovec v súlade s ustanovením § 6 ods. 1 zákona č. 369/1990 Zb. o obecnom zriadení v znení neskorších predpisov , zákona č. 245/2008 Z.z. o výchove a vzdelávaní a o zmene a doplnení niektorých zákonov v znení neskorších predpisov a  zákona**

 **č. 544/2010 Z.z. o dotáciách v pôsobnosti Ministerstva práce, sociálnych vecí a rodiny Slovenskej republiky v znení neskorších predpisov vydáva toto Všeobecne záväzné nariadenie**

Čl. 1

**Predmet úpravy**

1. Toto VZN určuje zákonným zástupcom detí a žiakov, zamestnancom obce, zamestnancom škôl a školských zariadení v zriaďovateľskej pôsobnosti obce Lipovec a ostatným dospelým osobám

a/ výšku príspevku na čiastočnú úhradu výdavkov za pobyt dieťaťa v MŠ

b/ výšku príspevkov na nákup potravín v nadväznosti na odporúčané výživové dávky v školských jedálňach

c/ výšku príspevku na režijné náklady

Čl. 2

**Príspevok zákonného zástupcu na čiastočnú úhradu výdavkov**

 **za pobyt dieťaťa v materskej škole**

1. Zriaďovateľ v zmysle ustanovenia § 28 ods. 5 školského zákona určuje výšku

 mesačného príspevku zákonného zástupcu na čiastočnú úhradu výdavkov za

 pobyt dieťaťa v MŠ vo výške **10 EUR .**

 2. Príspevok uhrádza zákonný zástupca vždy do **25. dňa** kalendárneho mesiaca, ktorý predchádza mesiacu, na ktorý sa príspevok platí .

3. Príspevok sa na základe rozhodnutia zriaďovateľa neuhrádza za dieťa, ktoré má prerušenú dochádzku do MŠ viac ako 30 po sebe nasledujúcich kalendárnych dní z dôvodu choroby alebo rodinných dôvodov. Zákonný zástupca môže požiadať zriaďovateľa o neuhradenie príspevku za svoje dieťa.

Preukázateľným dokladom je predloženie potvrdenia od lekára /ak je dôvodom choroba/ alebo čestné vyhlásenie zákonného zástupcu o rodinných dôvodoch prerušenia dochádzky do MŠ.

Čl. 3

**Príspevok na čiastočnú úhradu nákladov na stravovanie**

**v školských zariadeniach /školských jedálňach/**

1. Zariadene školského stravovania poskytuje stravovanie deťom čiastočnú úhradu nákladov, ktoré uhrádza zákonný zástupca vo výške nákladov na nákup potravín podľa vekových kategórií stravníkov v súlade s  „Finančnými pásmami nákladov na nákup potravín na jedno jedlo podľa vekových kategórií stravníkov určenými Ministerstvom školstva SR s účinnosťou od 1.9.2019“.

2. Zriaďovateľ v zmysle § 140 ods. 9 školského zákona určuje výšku príspevku, ktorý uhrádza zákonný zástupca dieťaťa a žiaka na nákup potravín podľa vekových kategórií stravníkov v školskej jedálni / podľa 3. pásma/ nasledovne:

MŠ – stravník vo veku od 2 – 6 rokov

|  |  |
| --- | --- |
| desiata | **0,36 €** |
| obed | **0,85 €** |
| olovrant | **0,24 €** |
| celodenná strava | **1, 45 €**  |

dospelí stravníci

|  |  |
| --- | --- |
| obed | **1,41 €** |

3. Zriaďovateľ v zmysle § 140 ods. 10 školského zákona určuje výšku príspevku na režijné náklady

- pre stravníkov vo veku od 2 – 6 rokov vo výške 0,10 EUR/odstravovaný deň

- pre dospelých stravníkov vo výške 1,96 EUR/1 odobratý obed

4. Dospelý stravník uhrádza za hlavné jedno cenu **3,50 €**, ktorá sa skladá

- z príspevku na stravovanie na vo výške nákladov na nákup potravín /1,41 € /

- príspevku na úhradu režijných nákladov /2,09 € /

Dospelí stravníci vykonávajú úhradu do **25. dňa** kalendárneho mesiaca, ktorý predchádza kalendárnemu mesiacu, za ktorý sa príspevok uhrádza hotovostne alebo bezhotovostným prevodom na účet.

5. Stravovanie zamestnancov sa realizuje v súlade so Zákonníkom práce

6. Príspevok zákonného zástupcu dieťaťa na čiastočnú úhradu nákladov v školskej jedálni sa zníži o výšku poskytnutej dotácie na podporu výchovy k stravovacím návykom **dieťaťa** podľa osobitného predpisu, **ktoré navštevuje posledný ročník materskej školy** za každý deň, v ktorom sa dieťa zúčastnilo výchovno-vzdelávacej činnosti v materskej škole a odobralo stravu. Zákonný zástupca je povinný uhrádzať za stravu finančné prostriedky vo výške rozdielu medzi poskytnutou dotáciou na podporu výchovy a vzdelávania k stravovacím návykom dieťaťa a výškou nákladov stanovených týmto VZN na nákup potravín .

7. Ak dieťa posledného ročníka materskej školy, u ktorého podľa posúdenia ošetrujúceho lekára zdravotný stav vyžaduje osobitné stravovanie a neodobralo stravu z dôvodu, že zriaďovateľ nezabezpečil diétne jedlo, poskytnutú dotáciu na podporu výchovy k stravovacím návykom dieťaťa podľa osobitného právneho predpisu vyplatí zriaďovateľ zákonnému zástupcovi dieťaťa prostredníctvom základnej školy s materskou školou.

Čl. 4

**Záverečné ustanovenia**

1. Pokiaľ v tomto VZN nie je podrobnejšia úprava, odkazuje sa na školský zákon v znení neskorších právnych predpisov.

2. Nadobudnutím účinnosti tohto VZN sa ruší VZN Obce Lipovec č. VZN č. 4/2013

 o  výške príspevku na čiastočnú úhradu výdavkov a nákladov v školskom zariadení v zriaďovateľskej pôsobnosti Obce Lipovec schválené uznesením č. 37/2013 dňa 30.10.2013 účinné dňom 1.11.2013 , Dodatok č. 1 k VZN č. 4/2013, ktorý bol schválený uznesením č. 20/2017 dňa 28.6.2017 a ktorý nadobudol účinnosť 1.9.2017 a tiež Dodatok č. 2 k VZN č. 4/2013, ktorý bol schválený uznesením č. 37/2017 dňa 11.10.2017, ktorý nadobudol účinnosť 27.10.2017.

3. Toto VZN nadobúda účinnosť dňa 1.9.2019.

 PhDr. Jozef Mada

 starosta obce